А пстэумэ къахэкIэу араб графикэ лъапсэм текIынхэ фаеу хъугъэ. I928-рэ илъэсым латин графикэ лъапсэм техыгъэ алфавитым техьэх. Ар зэхэзгъэуцуагъэр шIэныгъэлэжь цIэрыIоу Н.Ф. Яковлевыр ары. Ащ къыгъэхьазырыгъэ проектыр 1924-рэ илъэсым Темыр Кавказым икъушъхьэчIэсхэр егъэджэгъэнхэмкIэ я 2-рэ Краевой съездэу зэхащагъэм къахалъхьагъ, къыкIэлъыкIогъэ илъэсхэми комиссие пчъагъэ зытегущыIэхэ нэуж алфавитыр хэку исполкомым ештэ. Iэшъхьэмэфэ Даутэ зэрэхигъэунэфыкIырэмкIэ, «1926-рэ илъэсым Адыгэ хэкуоно-м алфавитыр нахь псынкIэ шIыгъэным ехьылIэгъэ комиссие зэхищэгъагъэ. Ащ алфавитым зэхъокIыныгъэ горэхэр фишIыгъэх. ЕтIани 1927-рэ илъэсым игъэмафэ Адыгэ хэкуоно-м ятIонэрэу проф. Н.Ф. Яковлевыр зыхэлэжьэгъэ комиссиер зэхещэшъ, нахьышIоу шIыгъэ алфавитыр ештэ» (Ашхамаф, 1977: 32-39).